ddrg/super_eurlex huggingface dataset:
Euroopa Liidu Teataja L 228 , 24/08/2002 Lk 0008 - 0009



Nõukogu määrus (EÜ) nr 1515/2002, 19. august 2002, millega muudetakse määrust (EÜ) nr 348/2000 teatavate Horvaatiast ja Ukrainast pärinevate rauast ja legeerimata terasest õmblusteta torude impordi suhtes lõpliku dumpinguvastase tollimaksu kehtestamise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 22. detsembri 1995. aasta määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed, [1] eriti selle artiklit 8, võttes arvesse komisjoni ettepanekut, mis esitati pärast konsulteerimist nõuandekomiteega, ning arvestades järgmist: A. EELNENUD MENETLUS (1) Komisjon algatas 19. novembril 1998 [2] dumpinguvastase menetluse teatavate muu hulgas Ukrainast pärinevate rauast ja legeerimata terasest õmblusteta torude (edaspidi "vaatlusalune toode") impordi suhtes. (2) Kõnealuse menetluse tulemusena kehtestati 2000. aasta veebruaris nõukogu määrusega (EÜ) nr 348/2000 [3] dumpinguvastane tollimaks, kõrvaldamaks dumpingu kahjustavat mõju. (3) Samal ajal kiitis komisjon otsusega 2000/137/EÜ [4] heaks kolme Ukraina eksportiva tootja, s.o Dnepropetrovsk Tube Works'i (edaspidi "DTW"), Nikopol Pivdennotrubny Works'i (läks hiljem üle Nikopolsky Seamless Tube Plant'ile, edaspidi "Niko Tube" [5] ja Nizhnedneprovsky Tube Rolling Plant'i (edaspidi "NTRP") võetud ühise hinnakohustuse teatava maksimumkoguse kohta, mis hõlmas kõnealuse kohustuse järelevalve meetmeid. Vastavalt sellele vabastati nimetatud kolmelt eksportivalt tootjalt pärinev vaatlusaluse toote import kõnealusest dumpinguvastasest tollimaksust. B. ÜHISEST KOHUSTUSEST VABATAHTLIK LOOBUMINE (4) DTW, Niko Tube ja NTRP teatasid komisjonile, et nad soovivad ühise kohustuse tühistamist. Seetõttu jäeti komisjoni otsusega 2002669/EÜ [6] kõnesolevate äriühingute nimed välja otsuse 2000/137/EÜ artiklis 1 esitatud äriühingute loetelust, kelle võetud kohustused on heaks kiidetud. C. MÄÄRUSE (EÜ) NR 348/2000 MUUTMINE (5) Eespool öeldut silmas pidades ja lähtudes nõukogu määruse (EÜ) nr 384/96 artikli 8 lõikest 9, tuleks vastavalt muuta määruse (EÜ) nr 348/2000 artikli 2 lõiget 4 ning kõnesolevate eksportivate tootjate suhtes tuleks kohaldada määruse (EÜ) nr 348/2000 artikli 1 lõikes 2 Ukraina kohta sätestatud asjakohast dumpinguvastase tollimaksu määra (38,5 %), ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 348/2000 artikli 2 lõikes 4 esitatud tabel asendatakse järgmisega: "Riik | Tootja | TARICi lisakood | Horvaatia | Zeljezara Sisak d.d., Sisak | A064" | Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. august 2002 Nõukogu nimel eesistuja P. S. Møller [1] EÜT L 56, 6.3.1996, lk 1. Määrust on viimati muudetud määrusega (EÜ) nr 2238/2000 (EÜT L 257, 11.10.2000, lk 2). [2] EÜT C 353, 19.11.1998, lk 13. [3] EÜT L 45, 17.2.2000, lk 1. [4] EÜT L 46, 18.2.2000, lk 34. [5] EÜT C 198, 13.7.2001, lk 2. [6] EÜT L 228, 24.8.2002, lk 20. --------------------------------------------------
Euroopa Liidu Teataja L 227 , 23/08/2002 Lk 0016 - 0016



Komisjoni määrus (EÜ) nr 1501/2002, 22. august 2002, millega muudetakse määrust (EÜ) nr 2848/98 seoses toortubakasektori kvootide tagasiostmise programmi üksikasjalike rakenduseeskirjadega EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 2075/92 toortubakaturu ühise korralduse kohta, [1] viimati muudetud määrusega (EÜ) nr 546/2002, [2] eriti selle artiklit 14a, ning arvestades järgmist: (1) Komisjoni 22. detsembri 1998. aasta määruse (EÜ) nr 2848/98 (millega kehtestatakse nõukogu määruse (EMÜ) nr 2075/92 üksikasjalikud rakenduseeskirjad seoses toortubakasektori lisatasukavade, tootmiskvootide ja tootjarühmadele antava eriabiga, [3] viimati muudetud määrusega (EÜ) nr 1005/2002 [4]) artikli 35 lõikes 2 nähakse kvootide tagasiostmise programmi osana ette ajavahemik 1. septembrist kuni 31. detsembrini, mille jooksul liikmesriik avalikustab oma tootjate kavatsuse müüa kvoote, nii et teised tootjad saavad kvoote osta enne nende lõplikku tagasiostmist. (2) Kogemused on näidanud, et neljakuune ajavahemik on liiga pikk ja see peaks olema poole lühem, kiirendades seeläbi tagasiostmist ja muutes selle tootjate jaoks ligitõmbavamaks, kuna seega lüheneb ka ebakindluse periood seoses müügiprotsessi lõpetamisega. (3) Kuna muudetav ajavahemik algab 1. septembril, peab käesolev määrus jõustuma viivitamata. (4) Käesoleva määrusega ettenähtud meetmed on kooskõlas tubakaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2848/98 artiklit 35 muudetakse järgmiselt: a) artikli 35 lõigetes 1 ja 2 asendatakse kuupäev "1. september" kuupäevaga "1. november"; b) artikli 35 lõige 3 asendatakse järgmisega: "3. Kui lõike 2 esimeses lõigus sätestatud kahekuune ajavahemik on läbi, ostetakse tootjate poolt ostmata kvoodid lõplikult tagasi." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. august 2002 Komisjoni nimel komisjoni liige Franz Fischler [1] EÜT L 215, 30.7.1992, lk 70. [2] EÜT L 84, 28.3.2002, lk 4. [3] EÜT L 358, 31.12.1998, lk 17. [4] EÜT L 153, 13.6.2002, lk 3. --------------------------------------------------
Euroopa Liidu Teataja L 240 , 07/09/2002 Lk 0033 - 0033



Komisjoni määrus (EÜ) nr 1596/2002, 6. september 2002, millega muudetakse määrust (EÜ) nr 2760/98 piiriülese koostöö programmi rakendamise kohta Phare programmi raames EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 18. detsembri 1989. aasta määrust (EMÜ) nr 3906/89 teatavatele Kesk- ja Ida-Euroopa riikidele antava majandusabi kohta [1] (viimati muudetud määrusega (EÜ) nr 2500/2001 [2]), eelkõige selle artiklit 8, ning arvestades järgmist: (1) Phare 2000. aasta ülevaatekirjas "Ettevalmistused liikmelisuse tagamiseks" teatati senisest suuremal määral programmile suunatud käsitlusviisist, mille puhul kasutatakse "kavasid" (meetmeid), mis võimaldavad Phare piiriülese koostöö raames kaasfinantseerida projekte, mis on ulatuselt ja olemuselt Interregi projektidega samalaadsed. (2) Interreg III juhtnööre käsitlevas komisjoni 28. aprilli 2000. aasta teate [3] punktis 11 ja II lisas on kehtestatud piiriülese koostööga seotud prioriteetsete teemade ja taotluskõlblike meetmete nimekiri (Interreg III, standard A). (3) Komisjoni määruse (EÜ) nr 2760/984 [4] jõustumisest alates omandatud kogemused, eelkõige need, mis on saadud ühiste koostöökomiteede loomisel ja ühiste programmdokumentide rakendamisel, on esile toonud edasise vajaduse lähendada taotluskõlblikke meetmeid Interregile. (4) Sellest tulenevalt tuleks määrust (EÜ) nr 2760/98 muuta ja kõrvaldada sellest artikli 5 lõike 1 teine lõik, mille alusel teatavaid meetmeid võib finantseerida üksnes artikli 5 lõike 2 tingimustel. (5) Käesolev määrus on kooskõlas teatavate Kesk- ja Ida-Euroopa riikide majanduse ümberkorraldamise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2760/98 artikli 5 lõikest 1 jäetakse välja teine lõik. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 6. september 2002 Komisjoni nimel komisjoni liige Günter Verheugen [1] EÜT L 375, 23.12.1989, lk 11. [2] EÜT L 342, 27.12.2001, lk 1. [3] EÜT C 143, 23.5.2000, lk 6. [4] EÜT L 345, 19.12.1998, lk 49. --------------------------------------------------
Komisjoni määrus (EÜ) nr 1644/2002,

13. september 2002,

millega kolmandat korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist, [1] mida on viimati muudetud määrusega (EÜ) nr 1580/2002, [2] eriti selle artikli 7 lõiget 1,

ning arvestades järgmist:

(1) Määruse (EÜ) nr 881/2002 I lisas on toodud nende isikute, rühmituste ja üksuste loetelu, kelle rahalised vahendid ja majandusressursid külmutatakse nimetatud määruse alusel.

(2) 11. septembril 2002 otsustas ÜRO sanktsioonide komitee muuta nende isikute, rühmituste ja üksuste loetelu, kelle suhtes kohaldatakse rahaliste vahendite ja majandusressursside külmutamist, mistõttu tuleks vastavalt muuta I lisa.

(3) Käesolevas määruses sätestatud meetmete tõhususe tagamiseks peab käesolev määrus viivitamata jõustuma,

ON VASTU VÕTNUD KÄESOLEVA MÄÄRUSE:

Artikkel 1

Nõukogu määruse (EÜ) nr 881/2002 I lisas toodud loetelule lisatakse käesoleva määruse lisas loetletud isikud, rühmitused ja üksused.

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 13. september 2002

Komisjoni nimel

komisjoni liige

Christopher Patten

[1] EÜT L 139, 29.5.2002, lk 9.

[2] EÜT L 237, 5.9.2002, lk 3.

--------------------------------------------------

LISA

Isikud, rühmitused ja üksused, kellega määruse (EÜ) nr 881/2002 I lisa täiendatakse

Füüsilised isikud

1. Wa'el Hamza Julaidan (teiste nimedega Wa'il Hamza Julaidan, Wa'el Hamza Jaladin, Wa'il Hamza Jaladin, ja Abu Al-Hasan al Madani); sünniaeg: 22. jaanuar 1958; sünnikoht: Al-Madinah, Saudi Araabia: Saudi Araabia pass nr A-992535.

Juriidilised isikud, rühmitused ja üksused

2. Eastern Turkistan Islamic Movement või East Turkistan Islamic Movement (ETIM) (teise nimega Eastern Turkistan Islamic Party).

--------------------------------------------------
Official Journal L 264 , 02/10/2002 P. 0015 - 0015



NÕUKOGU MÄÄRUS (EÜ, Euratom) nr 1750/2002, 30. september 2002, millega muudetakse määrust (EMÜ, Euratom, ESTÜ) nr 260/68, millega kehtestatakse Euroopa ühendustele makstavate maksude kohaldamise tingimused ja kord EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 291, võttes arvesse Euroopa ühenduste privileegide ja immuniteetide protokolli, eriti selle artiklit 13, võttes arvesse komisjoni ettepanekut ning arvestades järgmist: (1) Määrust (EMÜ, Euratom, ESTÜ) nr 260/68,[1] viimati muudetud määrusega (EÜ, ESTÜ, Euratom) nr 2459/98,[2] tuleks muuta, et arvesse võtta nõukogu 30. septembri 2002. aasta määrust (EÜ, Euratom) nr 1746/2002,[3] millega kehtestatakse erimeetmed Euroopa Ühenduste Komisjonis koosseisulisele ametikohale määratud Euroopa ühenduste ametnike teenistuse lõpetamiseks seoses komisjoni reformiga. (2) Määrust (EMÜ, Euratom, ESTÜ) nr 260/68, viimati muudetud määrusega (EÜ, ESTÜ, Euratom) nr 2459/98, tuleks muuta, et arvesse võtta nõukogu 30. septembri 2002. aasta määrust (EÜ, Euratom) nr 1747/2002,[4] millega kehtestatakse erimeetmed Euroopa Liidu Nõukogus koosseisulisele ametikohale määratud Euroopa ühenduste ametnike teenistuse lõpetamiseks seoses institutsiooni reformiga. (3) Määrust (EMÜ, Euratom, ESTÜ) nr 260/68, viimati muudetud määrusega (EÜ, ESTÜ, Euratom) nr 2459/98, tuleks muuta, et arvesse võtta nõukogu 30. septembri 2002. aasta määrust (EÜ, Euratom) nr 1748/2002,[5] millega kehtestatakse erimeetmed Euroopa Parlamendis koosseisulisele ametikohale määratud ametnike ja Euroopa Parlamendi poliitiliste fraktsioonide ajutiste töötajate teenistuse lõpetamiseks seoses institutsiooni reformiga, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ, Euratom, ESTÜ) nr 260/68 artiklile 2 lisatakse kuueteistkümnes, seitsmeteistkümnes ja kaheksateistkümnes taane: "- isikud, kellel on teenistuse lõppemisel õigus saada määruse (EÜ, Euratom) nr 1746/2002 artikliga 4 ettenähtud hüvitist, - isikud, kellel on teenistuse lõppemisel õigus saada määruse (EÜ, Euratom) nr 1747/2002 artikliga 4 ettenähtud hüvitist, - isikud, kellel on teenistuse lõppemisel õigus saada määruse (EÜ, Euratom) nr 1748/2002 artikliga 4 ettenähtud hüvitist." Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolevat määrust kohaldatakse iga artikliga 1 lisatud taande suhtes alates asjaomase määruse jõustumiskuupäevast. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. september 2002 Nõukogu nimel eesistuja P. S. MØLLER [1] EÜT L 56, 4.3.1968, lk 1. [2] EÜT L 307, 17.11.1998, lk 3. [3] EÜT L 264, 2.10.2002, lk 1. [4] EÜT L 264, 2.10.2002, lk 5. [5] EÜT L 264, 2.10.2002, lk 9.
Euroopa Liidu Teataja L 270 , 08/10/2002 Lk 0003 - 0003



Komisjoni määrus (EÜ) nr 1781/2002, 7. oktoober 2002, millega parandatakse määrust (EÜ) nr 936/97, millega avatakse värske, jahutatud ja külmutatud kõrgekvaliteedilise veiseliha ning külmutatud pühvliliha tariifikvoodid ja sätestatakse nende haldamine EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, [1] viimati muudetud komisjoni määrusega (EÜ) nr 2345/2001, [2] eriti selle artikli 32 lõiget 1, ning arvestades järgmist: (1) Komisjoni 27. mai 1997. aasta määruse (EÜ) nr 936/97 (millega avatakse värske, jahutatud ja külmutatud kõrgekvaliteedilise veiseliha ning külmutatud pühvliliha tariifikvoodid ja sätestatakse nende haldamine), [3] viimati muudetud määrusega (EÜ) nr 1524/2002, [4] saksa-, hollandi- ja taanikeelse teksti artikli 2 punkti g teises lõigus on viga. Seetõttu tuleks nimetatud määruse saksa-, hollandi- ja taanikeelse teksti nimetatud lõigus teha vajalik parandus. (2) Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Sõna "härjad" määruse (EÜ) nr 936/97 artikli 2 lõike g teises lõigus tõlgitakse järgmiselt: (puudutab ainult määruse saksa-, hollandi- ja taanikeelseid tekste). Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. oktoober 2002 Komisjoni nimel komisjoni liige Franz Fischler [1] EÜT L 160, 26.6.1999, lk 21. [2] EÜT L 315, 1.12.2001, lk 29. [3] EÜT L 137, 28.5.1997, lk 10. [4] EÜT L 229, 27.8.2002, lk 7. --------------------------------------------------
Euroopa Liidu Teataja L 272 , 10/10/2002 Lk 0013 - 0014



Komisjoni määrus (EÜ) nr 1794/2002, 9. oktoober 2002, millega parandatakse määrust (EÜ) nr 1249/2002, millega muudetakse määrust (EÜ) nr 2366/98, millega kehtestatakse oliiviõli tootmistoetuste kohaldamise üksikasjalikud eeskirjad 1998/99., 1999/2000., 2000/01., 2002/03. ja 2003/04. turustusaastaks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, [1] viimati muudetud määrusega (EÜ) nr 1513/2001, [2] eriti selle artiklit 5, võttes arvesse nõukogu 17. juuli 1984. aasta määrust (EMÜ) nr 2261/84, millega sätestatakse oliiviõli tootmistoetuse ja oliiviõli tootjate organisatsioonidele makstava toetuse andmise üldeeskirjad, [3] viimati muudetud määrusega (EÜ) nr 1639/98, [4] eriti selle artiklit 19, võttes arvesse nõukogu 20. juuli 1998. aasta määrust (EÜ) nr 1638/98, millega muudetakse määrust nr 136/66/EMÜ õli- ja rasvaturu ühise korralduse kehtestamise kohta, [5] muudetud määrusega (EÜ) nr 1513/2001, eriti selle artiklit 4, ning arvestades järgmist: (1) Määruse (EÜ) nr 1249/2002 [6] artikli 1 lõiget 1 ja artiklit 2 tuleks parandada mitme kirjavea tõttu. (2) Käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1249/2002 artiklit 1 parandatakse järgmiselt. 1. Punktis 1 muudetakse määruse (EÜ) nr 2366/98 artikli 12a teksti järgmiselt: a) esimese lõigu sissejuhatav lause asendatakse järgmisega: "Tootjaliikmesriigid määravad artiklites 2 ja 5 osutatud deklaratsioonide ning artiklis 12 osutatud toetustaotluste alusel kindlaks määruse (EÜ) nr 1638/98 artikli 4 esimeses lõigus osutatud täiendavalt istutatud õlipuude neitsioliiviõli toodangu 2002/03. turustusaastaks, korrutades selleks täiskasvanud õlipuu keskmise saagise järgmiste arvude summaga:" ; b) teise lõigu sissejuhatav lause asendatakse järgmisega: "Täiskasvanud õlipuu keskmise saagise arvutamiseks jagatakse artikli 12 lõike 1 punktid b osutatud toodetud neitsioliiviõli kogus järgmiste arvude summaga:" . 2. Punkt 2 asendatakse järgmisega: "2. Artikli 14 lõike 1 esimene lõik asendatakse järgmisega: Oliivikasvatajad vastavad toetuse saamise tingimustele tegelikult toodetud neitsioliiviõli koguse osas, millest on lahutatud artiklis 12a osutatud täiendavalt istutatud õlipuudelt saadud toodang ning millele on lisatud käesoleva artikli lõikes 2 ette nähtud ühtsel alusel arvestatud oliivijääkõli kogus." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. novembrist 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 9. oktoober 2002 Komisjoni nimel komisjoni liige Franz Fischler [1] EÜT 172, 30.9.1966, lk 3025/66. [2] EÜT L 201, 26.7.2001, lk 4. [3] EÜT L 208, 3.8.1984, lk 3. [4] EÜT L 210, 28.7.1998, lk 38. [5] EÜT L 210, 28.7.1998, lk 32. [6] EÜT L 183, 12.7.2002, lk 5. --------------------------------------------------
Komisjoni määrus (EÜ) nr 1823/2002,

11. oktoober 2002,

millega viiendat korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist, [1] mida on viimati muudetud komisjoni määrusega (EÜ) nr 1754/2002, [2] eriti selle artikli 7 lõike 1 esimest taanet,

ning arvestades järgmist:

(1) Määruse (EÜ) nr 881/2002 I lisas on toodud nende isikute, rühmituste ja üksuste loetelu, kelle rahalised vahendid ja majandusressursid külmutatakse nimetatud määruse alusel.

(2) 10. oktoobril 2002 otsustas ÜRO sanktsioonide komitee muuta nende isikute, rühmituste ja üksuste loetelu, kelle suhtes kohaldatakse rahaliste vahendite ja majandusressursside külmutamist, mistõttu tuleks vastavalt muuta I lisa.

(3) Käesolevas määruses sätestatud meetmete tõhususe tagamiseks peab käesolev määrus viivitamata jõustuma,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 881/2002 I lisa muudetakse vastavalt käesoleva määruse lisale.

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 11. oktoober 2002

Komisjoni nimel

komisjoni liige

Christopher Patten

[1] EÜT L 139, 29.5.2002, lk 9.

[2] EÜT L 264, 2.10.2002, lk 23.

--------------------------------------------------

LISA

Määruse (EÜ) nr 881/2002 I lisa muudetakse järgmiselt.

Pealkirja "Juriidilised isikud, rühmitused ja üksused" alla lisatakse järgmised juriidilised isikud, rühmitused ja üksused:

1. Moroccan Islamic Combatant Group (teise nimega GICM või Groupe Islamique Combattant Marocain)

2. Tunisian Combatant Group (teise nimega GCT või Groupe Combattant Tunisien).

--------------------------------------------------
Komisjoni määrus (EÜ) nr 1835/2002,

15. oktoober 2002,

millega muudetakse määrust (EÜ) nr 1901/2000, millega kehtestatakse teatavad rakendussätted nõukogu määrusele (EMÜ) nr 3330/91 liikmesriikidevahelise kaubavahetuse statistika kohta

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 7. novembri 1991. aasta määrust (EMÜ) nr 3330/91 liikmesriikidevahelise kaubavahetuse statistika kohta, [1] viimati muudetud Euroopa Parlamendi ja nõukogu määrusega (EÜ) nr 1624/2000, [2] eriti selle artiklit 30,

ning arvestades järgmist:

(1) Nõukogu 23. juuli 1987. aasta määrusega (EMÜ) nr 2658/87 [3] (tariifi- ja statistikanomenklatuuri ning ühise tollitariifistiku kohta, viimati muudetud komisjoni määrusega (EÜ) nr 969/2002 [4] on liikmesriikidel lubatud kasutada siseriiklikele nõuetele vastavaid alamrubriike, kui neid nõudeid ei ole võimalik täita ühenduse tasandil.

(2) Komisjoni määrusega (EÜ) nr 1901/2000, [5] muudetud määrusega (EÜ) nr 2150/2002, [6] on liikmesriikidel soovi korral lubatud koguda kaupade koondnomenklatuuri kohaldamise tulemusena saadud andmetest üksikas-jalikumaid andmeid, tingimusel et andmeesitajal on õigus valida, kas esitada kõnealused andmed vastavalt koondnomenklatuurile või täiendavatele alajaotistele.

(3) Mõnel liikmesriigil võib olla vaja kehtestada kaupade koondnomenklatuuri kohaldamise tulemusena saadud andmetest üksikasjalikumate andmete kogumine kohustuslikul alusel, et saada täpsemat statistilist teavet siseriiklikult tähtsate sektorite kohta.

(4) Kõnealuse paindlikkuse eesmärgiks on võimaldada täita siseriiklikke erinõudeid, ilma et need süstemaatiliselt kajastuksid koondnomenklatuuris. See meede võimaldab üldiselt vähendada ühendusesiseste ettevõtjate koormust, koondades statistilise teabe esitamise kohustuse riiklikule tasandile ning vabastades teiste liikmesriikide ettevõtjad kõnealuse kohustuse täitmisest.

(5) Liikmesriigid peaksid saama otsustada, kas nad rakendavad seda tüüpi andmekogumist ning vajaduse korral kindlaks määrama rakendussätted.

(6) Seepärast tuleb määrust (EÜ) nr 1901/2000 muuta.

(7) Käesolevas määruses sätestatud meetmed on kooskõlas liikmesriikidevahelise kaubavahetuse statistika komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1901/2000 artikli 47 esimene lõige asendatakse järgmisega:

"Liikmesriigid, kes soovivad saada algmääruse artikli 21 kohaldamise tulemusena saadud andmetest üksikasjalikumaid andmeid, võivad erandina kõnealusest artiklist organiseerida nende kogumise."

Artikkel 2

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Seda kohaldatakse alates 1. jaanuarist 2003.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 15. oktoober 2002

Komisjoni nimel

komisjoni liige

Pedro Solbes Mira

[1] EÜT L 316, 16.11.1991, lk 1.

[2] EÜT L 187, 26.7.2000, lk 1.

[3] EÜT L 256, 7.9.1987, lk 1.

[4] EÜT L 149, 6.7.2002, lk 20.

[5] EÜT L 228, 8.9.2000, lk 28.

[6] EÜT L 288, 1.11.2001, lk 30.

--------------------------------------------------